شەفەق
نیوز/ دەزگای گشتی کاروبار مین سەر وە هەرێم کوردستان، ئمڕوو چوارشەممە، راگەیان لەماوەی
مانگ گوزەشتە 116 هەزار و 573 مەتر چوارگوشە لە زەوی مینرێژکریاگ پاکەوکریاگە و دریاسە
دەس خاوەنەیلیان.
دەزگاگە ئامار مانگ ئۆکتۆبەر 2022 بڵاوکرد و ئاژانس
شەفەق نیوز چەوی وەپی کەفتیە، " بڕ گشتی ئەو رووبەرە ک پاکەوکریاگە وە دەس و میکانیکی
لە مانگ ئۆکتۆبەر رەسیە 116 هەزار و 573 مەتر چوارگووشە.
وەپای
ئامارەگە، پەنج کێلگەی مین دریاسەو دەس خاوڵنەیلیان لە ئی مانگە دویای  پاکەوکردنیان لە مین و مەترسییەیل تەقینەوە و هاتێ
ئێرنگە وەکارباریەن ئەرا پرۆژەیل خزمەتگوزاری و گەشتوگوزار و بەرهەمهاوردن.
دەزگا
کوردیەگە زیاتر لە 116 مین دژە مرۆڤ وتانک لەناودایە ک لەناو ئەو کێلگە مینەیلە بوینە
ک لەماوەی ئی مانگە پاکەو کریان.
وەپای
ئامار دەزگای مین؛ زیاتر لە 13,500 کەس لە هەرێم کوردستان کوشیانە، ک لەناویان 36 کەسیان
کراکار مین پاکەوکردن بویە، دووپاتکرد لەهەمان وەخت 776 کم چوارگوشە لە زەوی مینرێژکریاگ
هەس لە کوردستان.
